Maraton de gaming pentru copii: "Bănuții o să fie folosiți pentru mijloacele de educație online".
Peste 30 de gameri au participat la un maraton de gaming în scopuri caritabile. Banii strânși vor fi donați pentru educația digitală a copiilor. Ovidiu Pătrașcu, cunoscut sub numele de Ovvy, a strâns peste 1.200 de dolari.
Gamerii profesioniști din România s-au unit pentru o campanie, înainte de startul școlilor. Aceștia au dat startul la un maraton de gaming cu un scop precis: să strângă bani pentru copii.Ovidiu Pătrașcu a fost unul dintre cei implicați. Fost campion mondial la FIFA, cel cunoscut pe net cu numele de Ovvy, a reușit să îi încânte pe fani timp de 3 ore.S-au strâns peste 1.200 de dolari în această perioadă.Fundația Vodafone a dublat fiecare sumă donată de fani.Ovidiu Pătrașcu – GAMER FIFA: "E o inițiativă a celor de la Bucharest Gaming Week. Nu e ceva nou din partea comunității de gaming. Bănuții o să fie folosiți pentru mijloacele de educație online. După cum știm sunt o mulțime de copii care nu au acces la o tabletă sau un laptop. Strict comunitatea de FIFA a strâns 10.000 de dolari la momentul respectiv".